proxectonos/corpus_dominio_legal_administrativo_tmp huggingface dataset:
RESOLUCIÓN do 26 de novembro de 2010 pola que se ordena a publicación do acordo do Consello da Xunta de Galicia do 21 de outubro de 2010, polo que se declara festa de Galicia de interese turístico na provincia de Pontevedra a Festa de San Miguel e Danza das Espadas que se celebra no concello de Marín.
CONSELLERÍA DE CULTURA E TURISMO — III. OUTRAS DISPOSICIÓNS — 16/12/2010

O Consello da Xunta de Galicia, na súa reunión do día vinte e un de outubro de dous mil dez, adoptou, por proposta do conselleiro de Cultura e Turismo, o seguinte acordo:
Declarar festa de Galicia de interese turístico na provincia de Pontevedra a Festa de San Miguel e Danza das Espadas, que se celebra o vintenove de setembro de cada ano no concello de Marín, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20º do dito decreto, ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 26 de novembro de 2010.
P.D. (Orde 2-5-2009, DOG nº 155)
Antonio Fernández-Campa García-Bernardo
Secretario xeral da Consellería de Cultura
e Turismo
RESOLUCIÓN do 26 de novembro de 2010 pola que se ordena a publicación do acordo do Consello da Xunta de Galicia do 21 de outubro de 2010, polo que se declara festa de Galicia de interese turístico na provincia da Pontevedra a Festa do Gaiteiro de Soutelo de Montes que se celebra no concello de Forcarei.
CONSELLERÍA DE CULTURA E TURISMO — III. OUTRAS DISPOSICIÓNS — 16/12/2010

O Consello da Xunta de Galicia, na súa reunión do día vinte e un de outubro de dous mil dez, adoptou, por proposta do conselleiro de Cultura e Turismo, o seguinte acordo:
Declarar festa de Galicia de interese turístico na provincia da Pontevedra a Festa do Gaiteiro de Soutelo de Montes, que se celebra o primeiro sábado despois do dezaseis de agosto de cada ano no concello de Forcarei, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20º do dito decreto, ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 26 de novembro de 2010.
P.D. (Orde 2-5-2009, DOG nº 155)
Antonio Fernández-Campa García-Bernardo
Secretario xeral da Consellería de Cultura
e Turismo
CORRECCIÓN de erros.-Orde do 30 de novembro de 2010 pola que se aproban as bases e se convocan axudas, complementarias ás achegadas pola Unión Europea no marco do Programa comunitario de mobilidade Erasmus e de Suíza, para estudantes universitarios que participan nesta acción no curso 2010/2011.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/12/2010

Advertido erro na cita orde, publicada no Diario Oficial de Galicia nº 236, do 10 de decembro de 2010, é necesario efectuar a oportuna corrección:
No artigo 8º.2. Tramitación. Onde di: «As listas provisionais de admitidos e excluídos por documentación serán expostas o día 23 de xaneiro de 2011», debe dicir: «As listas provisionais de admitidos e excluídos por documentación serán expostas o día 23 de febreiro de 2011».
ORDE do 29 de novembro de 2010 pola que se autoriza o cambio de denominación do colexio de educación infantil e primaria de Cangas, na provincia de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/12/2010

Tendo en conta o disposto no artigo 8º, punto 1, do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria, así como os correspondentes informes, por proposta da Dirección Xeral de Centros e Recursos Humanos, esta consellería
DISPÓN:
Autorizar o cambio de denominación do centro que a continuación se relaciona:
Provincia: Pontevedra.
Concello: Cangas.
Localidade: Cangas.
Código de centro: 36000879.
Denominación: Colexio de Educación Infantil e Primaria de Cangas.
Nova denominación: Colexio de Educación Infantil e Primaria Nazaret.
Santiago de Compostela, 29 de novembro de 2010.
Jesús Vázquez Abad
Conselleiro de Educación e Ordenación Universitaria
RESOLUCIÓN do 10 de decembro de 2010 pola que se adxudican as axudas para a consolidación e a estruturación de unidades de investigación competitivas do sistema galego de I+D+i convocadas por Orde do 8 de outubro de 2010 (Diario Oficial de Galicia número 202, do 20 de outubro).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 16/12/2010

Por Orde do 8 de outubro de 2010 (DOG do 20 de outubro) convocáronse as subvencións para a consolidación e a estruturación de unidades de investigación competitivas do sistema galego de I+D+i.
De conformidade co disposto no artigo 12º da Orde do 8 de outubro citada, vista a proposta de resolución formulada polo director xeral de Investigación, Desenvolvemento e Innovación, e tendo en conta as dispoñibilidades orzamentarias, esta consellería
RESOLVE:
1. Conceder as axudas para a renovación dos contratos-programa aos grupos de investigación do SUG, CSIC, IEO e centros da rede sanitaria pública galega que se relacionan no anexo I desta resolución, polos importes que se indican.
2. Conceder as axudas para os centros de innovación e tecnoloxía que se relacionan no anexo II desta resolución polos importes que se indican.
3. Denegar as axudas para todas as demais solicitudes admitidas a trámite que non figuran nesta resolución por non acadaren a puntuación mínima establecida pola comisión de valoración.
4. O importe total das axudas concedidas é de seis millóns seiscentos cinco mil novecentos oitenta e cinco euros (6.605.985 euros), coa distribución por aplicacións orzamentarias que se recolle no seguinte cadro:
Ver referencia pdf "24000D005P019.PDF"
5. De conformidade co establecido no artigo 14º da Orde do 8 de outubro de 2010 (DOG nº 202, do 20 de outubro), o 80% do importe das axudas será librado con carácter de anticipo, unha vez publicada esta resolución.
6. Para a xustificación da subvención deberá presentarse a documentación indicada no artigo 19º da Orde do 8 de outubro citada. O prazo para a presentación desta documentación remata o día 27 de decembro de 2010. Para realizar a xustificación, deberán utilizarse os modelos publicados na web da Consellería de Economía e Industria:
http://economiaeindustria.xunta.es/dxidi
7. Contra esta resolución, que esgota a vía administrativa, poderá interpoñerse potestativamente recurso de reposición perante o conselleiro de Economía e Industria no prazo dun mes contado a partir do día seguinte ao da publicación desta resolución no Diario Oficial de Galicia ou, directamente, recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 10 de decembro de 2010.
P.D. (Orde 30-4-2009, DOG nº 87)
José Riesgo Boluda
Secretario xeral da Consellería de Economía
e Industria
Ver referencia pdf "24000D005P019.PDF"
ORDE do 3 de decembro de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 17/12/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2º.2 e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os cales está habilitado o Rexistro Telemático da Xunta de Galicia, e queda habilitado cos efectos previstos no seu artigo 5º.1 o seguinte procedemento:
IN214B.-Bases que regularán o proceso de selección de entidades colaboradoras que participarán no procedemento de concesión de subvencións da Consellería de Economía e Industria, destinadas á promoción do acceso do comercio retallista á Sociedade da Información en Galicia, así como as condicións de colaboración.
2. O procedemento para a tramitación electrónica estará dispoñible no enderezo
http://www.xunta.es/
presentacion-electronica-da-xunta-de-galicia
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 3 de decembro de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
ORDE do 14 de outubro de 2010 pola que se fai pública a ampliación da dotación orzamentaria para a concesión das axudas establecidas na Orde do 22 de abril de 2010 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 25/10/2010

A Orde do 22 de abril de 2010 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2010 (Diario Oficial de Galicia nº 79, do 28 de abril), establece na súa disposición adicional cuarta, na que se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da devandita orde, coa finalidade de facer chegar estas ao maior número de persoas beneficiarias posible.
Por todo o exposto e no uso das facultades que me foron conferidas,
DISPOÑO:
Artigo 1º
Amplíase o importe total das axudas que se van conceder ao abeiro da Orde do 22 de abril de 2010 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2010 (Diario Oficial de Galicia nº 79, do 28 de abril), nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2010:
12.04.322C.470.2, código de proxecto 2010 00758 polo importe de 1.425.000 euros.
Artigo 2º
Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 14 de outubro de 2010.
Beatriz Mato Otero
Conselleira de Traballo e Benestar
RESOLUCIÓN do 18 de outubro de 2010, do tribunal designado para cualificar as probas de constatación da capacitación para o exercicio das actividades de transporte interior e internacional de mercadorías e de transporte interior e internacional de viaxeiros, pola que se fai pública a data, a hora e o lugar de realización dos exercicios.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 25/10/2010

En sesión que tivo lugar o 18 de outubro de 2010, o tribunal designado pola resolución da Dirección Xeral de Mobilidade do 18 de xaneiro de 2010 para cualificar as probas de constatación da capacitación para o exercicio das actividades de transporte interior e internacional de mercadorías e de transporte interior e internacional de viaxeiros,
ACORDOU:
Primeiro.-Os exercicios da segunda convocatoria do ano 2010 das probas de constatación da capacitación profesional para o exercicio de actividades de transporte terán lugar o 14 de novembro de 2010 no Pazo de Congresos e Exposicións de Galicia, en Santiago de Compostela.
Segundo.-Os/as aspirantes que fosen admitidos/as para a realización das probas serán citados/as en chamamento único segundo a seguinte distribución:
a) Transporte interior e internacional de mercadorías: todos eles/as ás 9.00 horas.
b) Transporte interior e internacional de viaxeiros: todos eles/as ás 16.00 horas.
Terceiro.-Os/as aspirantes deberán presentarse provistos/as de DNI en vigor ou doutro documento fidedigno acreditativo da súa identidade, a xuízo do tribunal, tamén en vigor; a súa falta dará lugar á non-admisión do/a aspirante á realización das probas. Recoméndaselles igualmente aos/ás aspirantes que concorran provistos/as da copia da solicitude de admisión e da folla xustificativa do pagamento das taxas de exame.
Así mesmo, deberán dispor dun lapis do número 2 e goma de borrar para realizar o exame, de xeito que se poida efectuar a súa corrección mediante mecanismos automatizados. Poderán tamén levar máquinas calculadoras sen memoria RAM para realizar as operacións matemáticas que resulten necesarias.
Cuarto.-Non se permitirá o acceso e tenza no recinto onde se realizarán os exercicios de teléfonos móbiles, axendas ou demais dispositivos de carácter electrónico, agás o indicado no punto anterior respecto das máquinas calculadoras. Do mesmo xeito, queda prohibido o acceso con calquera outro material ou instrumento de que se poida valer o/a aspirante para auxiliarse na realización das probas.
Advírtese que non haberá servizo de recollida de teléfonos móbiles.
Santiago de Compostela, 18 de outubro de 2010.
Antón García Río
Presidente do tribunal
ORDE do 14 de outubro de 2010 pola que se fai pública a ampliación da dotación orzamentaria para a concesión das axudas establecidas na Orde do 7 de maio de 2010 pola que se establecen as bases reguladoras do Programa das iniciativas emprendedoras e de emprego (I+E+E), cofinanciada polo Fondo Social Europeo, e se procede á súa convocatoria para o ano 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 25/10/2010

A Orde do 7 de maio de 2010 pola que se establecen as bases reguladoras do Programa das iniciativas emprendedoras e de emprego (I+E+E), cofinanciada polo Fondo Social Europeo, e se procede a súa convocatoria para o ano 2010 (Diario Oficial de Galicia nº 92, do 18 de maio), establece na súa disposición adicional quinta, na que se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da devandita orde, coa finalidade de facer chegar estas ao maior número de persoas beneficiarias posible.
Por todo o exposto e no uso das facultades que me foron conferidas,
DISPOÑO:
Artigo 1º
Amplíase o importe total das axudas que se van conceder ao abeiro da Orde do 7 de maio de 2010 pola que se establecen as bases reguladoras do Programa das iniciativas emprendedoras e de emprego (I+E+E), cofinanciada polo Fondo Social Europeo, e se procede á súa convocatoria para o ano 2010 (Diario Oficial de Galicia nº 92, do 18 de maio), nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2010:
12.04.322C.472.0, código de proxecto 2010 00768 polo importe de 379.889,52 euros.
Artigo 2º
Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 14 de outubro de 2010.
Beatriz Mato Otero
Conselleira de Traballo e Benestar
RESOLUCIÓN do 30 de novembro de 2010, da Dirección Xeral de Montes, pola que se dá publicidade ás axudas concedidas ao abeiro da Orde do 28 de decembro de 2009 pola que se establecen as bases e se convocan para o ano 2010 as axudas para o fomento da silvicultura en bosques no medio rural.
CONSELLERÍA DO MEDIO RURAL — III. OUTRAS DISPOSICIÓNS — 17/12/2010

A través da Orde do 28 de decembro de 2009 establécense as bases e convócanse para o ano 2010 as axudas para o fomento da silvicultura en bosques no medio rural.
De conformidade co disposto no artigo 15º da Lei 9/2007, do 13 de xullo, de subvencións de Galicia, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención.
De acordo co anterior,
RESOLVO:
Facer públicas no Diario Oficial de Galicia as subvencións concedidas ao abeiro da Orde do 28 de decembro de 2009 pola que se establecen as bases e se convocan para o ano 2010 as axudas para o fomento da silvicultura en bosques no medio rural, recollidas no anexo I.
As subvencións faranse efectivas con cargo á aplicación orzamentaria 13.05.713B.770.0, por importe de 2.000.000 de euros para o exercicio do ano 2010 e por importe de 4.000.000 de euros para o exercicio do ano 2011.
A través da Orde do 27 de agosto de 2010 amplíase a dotación orzamentaria que se establece na Orde do 28 de decembro de 2009 con cargo á mesma aplicación orzamentaria, por importe de 411.141,93 euros para exercicio do ano 2010 e por importe de 774.667,44 euros para o exercicio do ano 2011.
Estas axudas teñen como obxectivos os seguintes:
a) Mellorar silvicolamente as masas forestais existentes con especial atención á consolidación dos bosques de frondosas caducifolias e sobreirais.
b) O aumento da superficie forestal arborizada.
c) A diminución do risco de incendios forestais mediante a valorización dos terreos forestais.
d) Obter montes arborizados con producións elevadas e de calidade que posibiliten o desenvolvemento da industria de transformación da madeira e a consolidación de aproveitamentos complementarios.
e) Promocionar a silvicultura de xeito que contribúa como fonte de xeración de emprego das persoas que viven no rural.
Santiago de Compostela, 30 de novembro de 2010.
Tomás Fernández-Couto Juanas
Director xeral de Montes
Ver referencia pdf "24100D008P053.PDF"
Ver referencia pdf "24100D010P057.PDF"
ORDE do 10 de decembro de 2010 pola que se amplia o crédito da Orde do 30 de xuño de 2010, para a concesión de axudas á paralización definitiva das actividades pesqueiras dos buques pesqueiros para a convocatoria do ano 2010.
CONSELLERÍA DO MAR — III. OUTRAS DISPOSICIÓNS — 17/12/2010

A Orde do 30 de xuño de 2010 pola que se establecen as bases reguladoras para a concesión, en réxime de concorrencia competitiva, das axudas á paralización definitiva dos buques pesqueiros, cofinanciadas co Fondo Europeo de Pesca, e se convocan para o exercicio 2010 (DOG nº 130, do 9 de xullo), establece no seu artigo 3º o crédito orzamentario para a concesión das devanditas axudas na convocatoria do ano 2010.
A crise que está a sufrir o sector pesqueiro desde hai anos fai que o número de solicitudes que poden ser atendidas en relación coa demanda existente sexa moi reducido, de feito que o número de solicitudes resoltas favorablemente respecto ao total presentado non acada o 30%, sendo especialmente significativo este feito en relación con outras medidas.
Tendo en conta o artigo 3º da Orde do 30 de xuño de 2010, que establece que o crédito inicial poderá ser ampliado en función das dispoñibilidades orzamentarias sen que iso dea lugar á apertura dun novo prazo de presentación de solicitudes, salvo indicación expresa en contrario na orde que se publique para o efecto, procede ampliar o crédito orzamentario para a concesión de axudas á paralización definitiva ao abeiro da dita orde, de xeito que o número de beneficiarios poida ser maior.
Por todo o anterior, e no uso das facultades que me foron concedidas,
DISPOÑO:
Artigo único.
Amplíase o importe da contía máxima das axudas que se van conceder ao abeiro da Orde do 30 de xuño de 2010 en 2.109.019,45 euros, con cargo á aplicación 14.02.723A.770.1 dos orzamentos xerais da Comunidade Autónoma de Galicia para o ano 2010. Esta modificación non dá lugar a un novo prazo de presentación de solicitudes.
Disposición derradeira
Única.-Esta orde producirá efectos a partir do día seguinte ao da súa publicación no Diario Oficial de Galicia.
Santiago de Compostela, 10 de decembro de 2010.
Rosa María Quintana Carballo
Conselleira do Mar
RESOLUCIÓN do 1 de decembro de 2010 pola que se dá publicidade ás axudas concedidas ao abeiro da Orde do 3 de xuño de 2010 pola que se establecen as bases reguladoras e se procede á convocatoria de subvencións, en réxime de concorrencia competitiva, a pequenos comerciantes ou promotores de comercios no rural que se adhiran á Rede de Comercio Rural Galego (Diario Oficial de Galicia número 111, do 14 de xuño).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 17/12/2010

De conformidade co disposto no artigo 15º.1 da Lei 9/2007, do 13 de xuño, de subvencións de Galicia, e no artigo 21º das bases reguladoras da orde, procédese á publicación das subvencións concedidas por resolución do conselleiro de Economía e Industria, relacionadas no anexo.
Norma reguladora: Orde do 3 de xuño de 2010 pola que se establecen as bases reguladoras e se procede á convocatoria de subvencións, en réxime de concorrencia competitiva, a pequenos comerciantes ou promotores de comercios no rural que se adhiran á Rede de Comercio Rural Galego (IN224A).
Crédito orzamentario: 1.020.000 euros.
Aplicación orzamentaria: 2010.08.03.751A.770.4.
Santiago de Compostela, 1 de decembro de 2010.
P.D. (Orde 30-4-2009, DOG nº 87)
José Riesgo Boluda
Secretario xeral da Consellería de Economía
e Industria
Ver referencia pdf "24100D005P025.PDF"
RESOLUCIÓN do 1 de decembro de 2010 pola que se dá publicidade ás axudas concedidas ao abeiro da Orde do 31 de decembro de 2008 pola que se establecen as bases reguladoras e se procede á convocatoria de subvencións, en réxime de concorrencia competitiva, a pequenos comerciantes ou promotores de comercios no rural que se adhiran á Rede de Comercio Rural Galego (Diario Oficial de Galicia número 35, do 19 de febreiro).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 17/12/2010

De conformidade co disposto no artigo 15º.1 da Lei 9/2007, do 13 de xuño, de subvencións de Galicia, e no artigo 21º das bases reguladoras da orde, procédese á publicación das subvencións concedidas por resolución do conselleiro de Economía e Industria relacionadas no anexo.
Norma reguladora: Orde do 31 de decembro de 2008 pola que se establecen as bases reguladoras e se procede á convocatoria de subvencións, en réxime de concorrencia competitiva, a pequenos comerciantes ou promotores de comercios no rural que se adhiran á Rede de Comercio Rural Galego (IN224A).
Crédito orzamentario: 1.600.000 euros.
Aplicación orzamentaria: 10.05.751A.770.4.
Santiago de Compostela, 1 de decembro de 2010.
P.D. (Orde 30-4-2009, DOG nº 87)
José Riesgo Boluda
Secretario xeral da Consellería de Economía
e Industria
Ver referencia pdf "24100D004P024.PDF"
Ver referencia pdf "24100D005P025.PDF"
RESOLUCIÓN do 19 de outubro de 2010, da Secretaría Xeral da Igualdade, pola que se amplía a dotación orzamentaria da Resolución do 23 de abril de 2010, pola que se regulan as bases para a concesión das axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 25/10/2010

A Resolución do 23 de abril de 2010, pola que se convocan axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo (DOG nº 81, do 30 de abril de 2010), establece as bases e convoca para 2010 as axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo.
No seu artigo 12 precísase a aplicación orzamentaria e a contía inicial dos créditos destinados a financiar estas axudas, sen prexuízo de posteriores modificacións orzamentarias. Así, existindo dotacións dispoñibles para esta finalidade, cómpre ampliar o importe dos créditos inicialmente asignados co fin de poder amparar o maior número de solicitudes de axudas posible.
Polo exposto, e no uso das facultades que me foron conferidas,
DISPOÑO:
Artigo único.
Primeiro.-Ampliar a dotación orzamentaria que se establece na Resolución do 23 de abril de 2010, pola que se convocan axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo (DOG nº 81, do 30 de abril de 2010), establece as bases e convoca para 2010 as axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo.
Segundo.-O incremento da dotación será de 500.000,04 euros, na aplicación orzamentaria 04.40.312G.480.0, cofinanciados nun 80% polo Fondo Social Europeo (eixo 2 tema prioritario 69) do Programa operativo de Galicia 2007-2013.
Unha vez efectuado este incremento, o importe total da dotación orzamentaria ascende a 1.100.000,04 euros.
Terceiro.-En todo caso, a concesión das axudas reguladas na dita resolución estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta resolución non afecta o prazo establecido na devandita resolución para a presentación das solicitudes.
Disposición derradeira
Esta disposición entrará en vigor o día seguinte ao da súa publicación no Diario Oficial de Galicia.
Santiago de Compostela, 19 de outubro de 2010.
Marta González Vázquez
Secretaria xeral da Igualdade
CORRECCIÓN de erros.-Resolución do 17 de setembro de 2010 pola que se conceden as axudas para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega reguladas na Orde do 25 de xuño de 2010.
CONSELLERÍA DE SANIDADE — III. OUTRAS DISPOSICIÓNS — 22/10/2010

Advertido erro na publicación da resolución, publicada no Diario Oficial de Galicia nº 185, do 24 de setembro de 2010, cómpre efectuar as oportunas correccións:
No punto da resolución, onde di: «Conceder á Asociación de Axuda ao Toxicómano Érguetepor importe de 91.730 », debe dicir: «Conceder á Asociación de Axuda ao Toxicómano Érguetepor importe de 91.230 ».
RESOLUCIÓN do 15 de outubro de 2010 pola que se anuncia a convocatoria para a concesión de diversas bolsas para a formación práctica no Parlamento de Galicia.
PARLAMENTO DE GALICIA — III. OUTRAS DISPOSICIÓNS — 22/10/2010

A Mesa do Parlamento de Galicia, na súa reunión do 6 de outubro de 2010, acordou aprobar as bases das convocatorias para a concesión das seguintes bolsas, relacionadas todas coa actividade da Institución:
-Cinco bolsas formativas co obxecto de realizar estudos e traballos de carácter arquivístico, bibliotecario e documental.
-Unha bolsa para a realización de estudos e traballos sobre comunicación institucional.
-Unha bolsa para a formación práctica de persoal informático.
-Unha bolsa para a formación práctica de persoal técnico de publicacións.
As bases están dispoñibles no BOPG nº 334, fascículo 3, do 15 de outubro de 2010 e na páxina web do Parlamento de Galicia (www.parlamentodegalicia.es).
As solicitudes poderán presentarse no prazo de vinte (20) días naturais, desde o seguinte ao desta publicación.
Santiago de Compostela, 15 de outubro de 2010.
Pilar Rojo Noguera
Presidenta do Parlamento de Galicia
RESOLUCIÓN do 14 de outubro de 2010, da Secretaría Xeral da Emigración, pola que se procede á publicación das subvencións concedidas en virtude da Resolución do 11 de xaneiro de 2010 pola que se establecen as bases reguladoras e se convocan as axudas e subvencións destinadas ás entidades galegas no exterior para a realización de proxectos promovidos pola xuventude no exercicio 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/10/2010

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 10º da Resolución do 11 de xaneiro de 2010, pola que se establecen as bases reguladoras e se convocan as axudas e subvencións destinadas ás entidades galegas no exterior para a realización de proxectos promovidos pola xuventude no exercicio 2010, procédese á publicación das subvencións concedidas iguais ou superiores a 3.000 euros.
Finalidade da axuda: as axudas teñen como finalidade a subvención dos gastos correntes das entidades galegas no exterior ocasionados pola realización de proxectos promovidos pola xuventude no exercicio 2010, é dicir, actividades realizadas polas entidades galegas coa participación dos mozos e mozas en favor dos membros mozos da colectividade.
Norma reguladora: Resolución do 11 de xaneiro de 2010 pola que se establecen as bases reguladoras e se convocan as axudas e subvencións destinadas ás entidades galegas no exterior para a realización de proxectos promovidos pola xuventude no exercicio 2010 (DOG nº 9, do 15 de xaneiro).
Aplicación orzamentaria: 04.50.312C.481.0. Axudas a entidades no ámbito das migracións, dos orzamentos xerais da Comunidade Autónoma galega para o ano 2010.
Crédito orzamentario: 122.150 euros.
Entidades beneficiarias das subvencións cunha contía igual o superior a 3.000 euros e o importe da axuda concedida a cada una delas expresado en euros, por orde alfabética:
Ver referencia pdf "20400D010P030.PDF"
Santiago de Compostela, 14 de outubro de 2010.
J. Santiago Camba Bouzas
Secretario xeral da Emigración
ORDE do 21 de outubro de 2010 pola que se resolve a convocatoria de axudas a centros privados concertados para a atención ao alumnado con necesidades específicas de apoio educativo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/10/2010

A Consellería de Educación e Ordenación Universitaria, por Orde do 9 de xuño de 2010, DOG do 23 de xuño, estableceu as bases reguladoras e convocou axudas a centros privados concertados para atender o alumnado con necesidades específicas de apoio educativo, naqueles aspectos que non estivesen xa cubertos polo correspondente concerto, desde o día 1 de xaneiro de 2010 ata o remate do prazo límite de xustificación de gastos.
Unha vez rematado o procedemento establecido na convocatoria, cómpre facer pública a relación definitiva de centros beneficiarios destas axudas e dos excluídos, de acordo co artigo 6º da devandita orde.
En consecuencia, por proposta da Dirección Xeral de Centros e Recursos Humanos,
DISPOÑO:
Primeiro.-Conceder as axudas económicas aos centros privados concertados que se relacionan no anexo I desta orde.
Segundo.-Denegar as axudas aos centros que se relacionan no anexo II, polas causas que se especifican.
Contra esta orde, que pon fin á vía administrativa, poderase interpoñer recurso potestativo de reposición ante esta consellería, no prazo dun mes contado a partir do día seguinte ao da publicación no Diario Oficial de Galicia, de acordo co disposto nos artigos 107.1º, 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou, directamente, recurso contencioso-administrativo, no prazo de dous meses, ante o Tribunal Superior de Xustiza de Galicia conforme os artigos 10, 14 e 46.1º da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de outubro de 2010.
Jesús Vázquez Abad
Conselleiro de Educación e Ordenación
Universitaria
Ver referencia pdf "20400D010P030.PDF"
RESOLUCIÓN do 14 de outubro de 2010, da Secretaría Xeral da Emigración, pola que se procede á publicación das subvencións concedidas en virtude da Resolución do 11 de xaneiro de 2010 pola que se establecen as bases reguladoras e se convocan as axudas e subvencións correspondentes aos programas de apoio infraestrutural ás comunidades galegas no exterior para o exercicio 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/10/2010

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 9 da Resolución do 11 de xaneiro de 2010, pola que se establecen as bases reguladoras e se convocan as axudas e subvencións correspondentes aos programas de apoio infraestrutural ás comunidades galegas no exterior para o exercicio 2010, procédese á publicación das subvencións concedidas iguais ou superiores a 3.000 euros.
Finalidade da axuda: as axudas teñen como finalidade a subvención dos gastos de capital realizados polas entidades galegas no exterior en infraestruturas, a través dos tres programas seguintes: Programa A. Axudas a entidades galegas no exterior para a reforma, rehabilitación e conservación das súas instalacións; Programa B. Axudas a entidades asociativas de emigrantes galegos no exterior para a mellora de dotacións e equipamentos; Programa C. Axudas para o acondicionamento, dotación e/ou renovación de fondos das bibliotecas pertencentes ás entidades galegas no exterior.
Norma reguladora: Resolución do 11 de xaneiro de 2010 pola que se establecen as bases reguladoras e se convocan as axudas e subvencións correspondentes aos programas de apoio infraestrutural ás comunidades galegas no exterior para o exercicio 2010 (Diario Oficial de Galicia nº 9, do 15 de xaneiro).
Aplicación orzamentaria: 04.50.312C.781.0. Axudas, subvencións e convenios, dos orzamentos xerais da Comunidade Autónoma de Galicia para o ano 2010.
Crédito orzamentario: 1.500.000 euros.
Entidades beneficiarias das subvencións cunha contía igual ou superior a 3.000 euros e o importe da axuda concedida a cada unha delas expresado en euros, por orde alfabética:
Programa A. Axudas a entidades galegas no exterior para a reforma, rehabilitación e conservación das súas instalacións.
Ver referencia pdf "20400D007P026.PDF"
Ver referencia pdf "20400D008P028.PDF"
RESOLUCIÓN do 14 de outubro de 2010, da Secretaría Xeral da Emigración, pola que se procede á publicación das subvencións concedidas en virtude da Resolución do 11 de xaneiro de 2010 pola que se establecen as bases reguladoras e se convocan as axudas e subvencións correspondentes a diversos programas de actuación en favor das comunidades galegas no exterior para o exercicio 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/10/2010

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 9 da Resolución do 11 de xaneiro de 2010 pola que se establecen as bases reguladoras e se convocan as axudas e subvencións correspondentes a diversos programas de actuación en favor das comunidades galegas no exterior para o exercicio 2010, procédese á publicación das subvencións concedidas iguais ou superiores a 3.000 euros.
Finalidade da axuda: as axudas teñen como finalidade a subvención dos gastos correntes das entidades galegas no exterior a través dos catro programas seguintes: Programa 1. Axudas a entidades galegas no exterior para a prestación de servizos socioasistenciais a favor das persoas de orixe galega residentes no exterior e os seus descendentes; Programa 2. Axudas para promover a realización de proxectos culturais, formativos e actividades asociativas propias das entidades galegas no exterior; Programa 3. Axudas para a edición de publicacións e outras accións informativas das entidades galegas no exterior; Programa 4. Axudas para o financiamento dos gastos de funcionamento das entidades galegas no exterior.
Norma reguladora: Resolución do 11 de xaneiro de 2010 pola que se establecen as bases reguladoras e se convocan as axudas e subvencións correspondentes a diversos programas de actuación en favor das comunidades galegas no exterior para o exercicio 2010 (Diario Oficial de Galicia nº 9, do 15 de xaneiro).
Aplicación orzamentaria: 04.50.312C.481.0. Axudas a entidades no ámbito das migracións, dos orzamentos xerais da Comunidade Autónoma de Galicia para o ano 2010.
Crédito orzamentario: 877.850 euros.
Entidades beneficiarias das subvencións cunha contía igual ou superior a 3.000 euros e o importe da axuda concedida a cada unha delas expresado en euros, por orde alfabética:
Ver referencia pdf "20400D007P026.PDF"
ORDE do 3 de decembro de 2010 pola que se incorporan tres novos procedementos ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 15/12/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2º.2 e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regulase a atención ao cidadán.
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5º.1, os seguintes procedementos:
IN612A. Rexistro de entidades recoñecidas para impartir cursos teórico-prácticos no ámbito da seguridade industrial.
IN612B. Memoria anual de actividades realizadas por entidades de formación no ámbito da seguridade industrial.
IN612C. Comunicación de inicio de cursos teórico-prácticos no ámbito da seguridade industrial.
2. O procedemento para a tramitación electrónica estará dispoñible no enderezo:
http://www.xunta.es/presentacion-electronica-da-xunta-de-galicia
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 3 de decembro de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
ORDE do 1 de decembro de 2010 pola que se fai pública a ampliación da dotación orzamentaria para a concesión das axudas establecidas na Orde do 22 de abril de 2010 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 09/12/2010

A Orde do 22 de abril de 2010 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2010 (Diario Oficial de Galicia nº 79, do 28 de abril), establece na súa disposición adicional cuarta, na cal se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da dita orde, coa finalidade de facer chegar estas ao maior número de persoas beneficiarias posible.
Por todo o exposto, e en uso das facultades que me foron conferidas,
DISPOÑO:
Artigo 1º
Amplíase o importe total das axudas que se van conceder ao abeiro da Orde do 22 de abril de 2010 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2010 (Diario Oficial de Galicia nº 79, do 28 de abril), nas seguintes contías e aplicacións orzamentaria, que figuran dotadas nos orzamentos xerais da Comunidade Autónoma de Galicia para o ano 2010:
12.04.322C.470.1, código de proxecto 2009 01001, polo importe de 35.413,06 euros.
12.04.322C.470.1, código de proxecto 2003 00450, polo importe de 22.371,04 euros.
12.04.322C.470.1, código de proxecto 2010 00747, polo importe de 1.644.699,76 euros.
Artigo 2º
Estas modificacións non afectan o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 1 de decembro de 2010.
Beatriz Mato Otero
Conselleira de Traballo e Benestar
ORDE do 2 de decembro de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 15/12/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2º.2 e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5º.1, o seguinte procedemento:
IG638A. Axudas do Igape para a contratación de xestores de exportación, cofinanciadas polo Fondo Social Europeo no marco do programa operativo FSE Galicia 2007-2013.
2. O procedemento para a tramitación electrónica estará dispoñible no enderezo:
http://www.xunta.es/presentacion-electronica-da-xunta-de-galicia
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 2 de decembro de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
ORDE do 26 de novembro de 2010 pola que se resolve a convocatoria da Orde do 25 de xuño de 2010 de axudas dirixidas a conservatorios e escolas de música non dependentes da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/12/2010

Mediante a Orde do 25 de xuño de 2010 (DOG do 5 de xullo) publicouse a convocatoria de axudas dirixidas a conservatorios e escolas de música non dependentes da Consellería de Educación e Ordenación Universitaria.
Valoradas pola comisión as solicitudes presentadas e elevada a proposta definitiva de concesión destas axudas, segundo prevén os puntos sétimo e oitavo da orde de convocatoria, a Consellería de Educación e Ordenación Universitaria
DISPÓN:
Primeiro.-Concederlles as axudas, nas contías que se sinalan, aos conservatorios de música non dependentes desta consellería e de titularidade pública que se relacionan no anexo I a esta orde.
Segundo.-Concederlles as axudas, nas contías que se sinalan, ás escolas de música públicas das cales sexan titulares os concellos que se relacionan no anexo II a esta orde. Así mesmo, desestimar as solicitudes presentadas polas escolas de música públicas das cales sexan titulares os concellos que se relacionan no anexo III, polas causas que se indican.
Terceiro.-Concederlles as axudas, nas contías que se sinalan, ás escolas de música dependentes de asociacións ou fundacións sen ánimo de lucro que se relacionan no anexo IV a esta orde. Así mesmo, desestimar as solicitudes presentadas polas escolas de música dependentes de asociacións ou fundacións sen ánimo de lucro que se relacionan no anexo V, polas causas que se indican.
Cuarto.-Para facer efectivo o pagamento das axudas, os beneficiarios presentarán na Dirección Xeral de Educación, Formación Profesional e Innovación Educativa, Servizo de Ensinanzas de Réxime Especial, no prazo de 10 días desde o seguinte ao da publicación desta orde no Diario Oficial de Galicia, a xustificación completa dos gastos realizados, segundo o disposto no punto décimo da orde de convocatoria.
Quinto.-Contra esta orde, que esgota a vía administrativa, os interesados poderán interpoñer recurso potestativo de reposición no prazo dun mes, contado a partir do día seguinte ao da súa publicación no Diario Oficial de Galicia, perante a persoa titular da Consellería de Educación e Ordenación Universitaria, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, ou ben os interesados poderán presentar directamente recurso contencioso-administrativo, perante o Tribunal Superior de Xustiza de Galicia, no prazo de dous meses contados a partir do día seguinte ao da súa publicación, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de novembro de 2010.
Jesús Vázquez Abad
Conselleiro de Educación
e Ordenación Universitaria
Ver referencia pdf "23500D004P032.PDF"
CORRECCIÓN de erros.-Orde do 12 de agosto de 2010 pola que se establecen o número de unidades e os postos de traballo docentes dos centros públicos dependentes desta consellería nos niveis de educación infantil, primaria e educación especial.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/12/2010

Ver referencia pdf "23500D004P032.PDF"
-Na paxina 14.983, onde di: «36004496 CEIP de Sequelo-Marín», debe dicir: «36004496 CEP de Sequelo-Marín».
-Na páxina 14.986 deben aparecer como pertencentes ao concello de Vilanova de Arousa os seguintes centros:
36012985 CEIP de Sestelo-Baión
36013023 CEIP de San Roque
36013059 CEIP de Viñagrande-Deiro
36016589 EEI de Tremoedo
36013096 CEIP de San Bartolomé
36015792 CEIP Xulio Camba
Advertidos erros na devandita orde, publicada no DOG nº 161, do luns 23 de agosto de 2010 cómpre efectuar as seguintes correccións:
Ver referencia pdf "23500D004P032.PDF"